Številka: 032-8/2022-1

Datum: 11.10.2022

**ČLANOM OBČINSKEGA SVETA**

**OBČINE ŠMARTNO PRI LITIJI**

ZADEVA: Odgovori na pobude in vprašanja svetnikov podanih na 19. redni seji Občinskega sveta Občine Šmartno pri Litiji ki je potekala dne, 29.06.2022

**Veronika Jesenšek: Pobuda se nanaša na studenec v Kostrevnici. Lani je že dobila odgovor, da bo svet za preventivo sprejel omejitve. Svetnico zanima, če je na zemljišču, kjer ustavljajo predvidena ureditev prostora za parkiranje. Tisti, ki koristijo ta studenec, ustavljajo na cesti. Če bi bilo možno istočasno, ko se bo sanirala cesta skozi Kostrevnico, da se uredi tudi prostor za en ali dva avtomobila. Če eden parkira je drugi že na cesti.**

ODGOVOR: Prostor, kjer parkirajo avtomobili, pri studencu v Kostrevnici je bil v klopu ureditve LC 426113 asfaltiran. Občina ureja tudi odmero in ureditev lastništva. Na območju kostrevniške doline pa je predvidena še postavitev prometne signalizacije, ki bo na tem območju omejila hitrost na 50 km/h (naselje).

**Na cesti Jagodnik, drugače je Dvor. Ko se pride iz Vrat dol proti Lupinici je na enemu delu zelo ozka cesta in strm del. Svetnico zanima, če je predvidena kakšna zaščitna ograja. Cesta je na tem delu ozka in na tem delu je še nepregleden ovinek. To je na delu kjer se cesta razcepi na Višnji Grm.**

ODGOVOR: Na območju, ki ga omenjate varovalna ograja ni predvidena. Predvidena je v zadnjem levem ovinku iz Dovra (Jagodnika) pred Lupinico. Postavitev na tem območju je pogojena z zagotovitvijo dodatnih sredstev na postavki investicijskega vzdrževanja cest.

**Darko Vidic: Za zemljišča parc. št. 409 in 410/4 predlaga, glede na to, da zemljišča ne bodo šla v prodajo, da se spremenijo v zelene površine na primer Pump track (lani je šel projekt na žalost mimo), mogoče kak fitnes na prostem in igrala za najmlajše. Želi, da se pristopi k tej ureditvi.**

ODGOVOR: Namenska raba se določa v fazi sprememb in dopolnitev prostorskega akta. Potreben bo širši konsenz skupnosti v okviru strategije prostorskega razvoja občine in pri pripravi urbanistične zasnove, kjer se analizira obstoječe stanje v prostoru, prepozna omejitve, potrebe in kakovosti ter usmerja in podrobneje določi urbanistično-arhitekturni razvoj naselja. Namenska raba zelene površine omejuje rabo prostora na gradnjo objektov zgolj na športna igrišča in druge objekte za to dejavnost. Trenutna namenska raba »osrednje območje centralnih dejavnosti« daje širši izbor dopustnih gradenj, med drugim tudi možnost gradnje objektov za potrebe športa in rekreacije.

**Sašo Goršek: Svetnika zanima, kdaj se bo napeljevala optika na območju Vintarjevca.**

ODGOVOR: Občina ni ne investitor ne upravljavec te vrste infrastrukture, zato konkretnega odgovora v tem trenutku ne moremo podati. Občina tako pri Telekomu, kot pri Rune večkrat postavlja vprašanja in pobude glede priklopov. V konkretnem primeru glede nadaljevanja ni posredovane časovnice.

**Alojzij Smrekar: Svetnik je podal pobudo, da se prekine sodelovanje z zavetiščem v Trebnjem.**

**Svetnika zanima, če obstaja kakšna bojazen, da občina ostane brez državnega denarja za gradnjo vrtca.**

ODGOVOR: Pogodba z Zavetiščem Meli center Repče se sklepa vsako leto posebej. Nad izvajanjem javne službe občina nima pripomb, zato o prekinitvi pogodbe še ni razmišljala.

**Odobrena sredstva s strani MIZŠ so bila, glede na dogovor z občino, z aneksom prerazporejena v leto 2023, kar pomeni, da jih bo potrebno v letu 2023 porabiti, zato ni bojazni, da bi občina ostala brez predvidenih sredstev.**

**Prav tako ga zanima kako je z optiko na njihovem območju.**

ODGOVOR: Občina tako pri Telekomu, kot pri Rune vseskozi izpostavlja vprašanja glede priklopov, v konkretnem primeru se je na predmetnem območju naselij Primskovega gradilo optično omrežje, ki naj bi se z dograditvijo proti POŠ (Gradišče) tudi zaključilo in predvidelo za priključevanje. Glede nadaljevanja izgradnje pa investitor še nima potrjenih terminskih planov.

**Domen Merzel: Pri poročilu o delu župana je bilo povedano, da je bil izbran izvajalec. Nikjer pa ni zaslediti cene gradnje. Svetnika zanima, če so bila pogajanja, ali bo ta cena tudi kje objavljena, oziroma če jo bodo svetniki na kak način izvedeli. Svetnika zanima kakšna je sedaj končna cena in koliko smo se odmaknili od idealnih želja, o katerih so se pred parim leti pogovarjali.**

ODGOVOR: Konec avgusta je bila podpisana pogodba z izbranim izvajalcem – Trgograd d.o.o., Litija v višini 5.299.500,00 + DDV, ki obsega izvedbo projektiranja, gradbena, obrtniško zaključna in inštalacijska dela ter ostale storitve za namene izgradnje objekta vrtca pri katerem se upoštevajo okoljski vidiki.

Prav tako pa je bil glede na javni razpis izbran izvajalec storitve svetovalnega inženirja pri gradnji in z njim sklenjena pogodba v višini 143.000,00 + DDV. Predmetna pogodba poleg nadzora zagotavlja podporo pri pripravi poročil (Eko sklad), optimizacijo, energetsko upravljanje in podporo-pomoč pri vzdrževanju.

Glede projekta sledimo idejni zasnovi t.j. 14 oddelčni vrtec in kuhinja. Odmika v tem delu ni.

**Bojan Lupše: Svetnika zanima kam se bo preselilo nogometno igrišče pri gradnji vrtca.**

ODGOVOR: Selitev bo, glede na sprejete pobude na občinskem svetu, možna ob urejanju zemljišč pri osnovni šoli. Glede na trenutne (z)možnosti za zagotavljanje boljših površin za šport in rekreacijo pa se glede na sprejeti Zakon o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (Uradni list RS, št. 54/22) pripravlja projekt urejanja območja igrišča ob osnovni šoli. S tem projektom bo občini omogočeno pridobivanje potrebnih dodatnih finančnih sredstev, ki jih predvideva že prej omenjeni zakon.

Odgovore pripravili: Aleš Krže, Andreja Leskovšek, Karmen Sadar, Rajko Meserko.